钦定古今图书集成/历象汇编/历法典/第062卷 > 图
## 钦定古今图书集成/历象汇编/历法典/第062卷 > 图

是为同六十度弧之最大视差若他高度其法同此所推视差各异矣又太阴在小轮高庳远近时时变易视差随之无能不变欲考其几何如图甲为太阴本轮之心从地心壬出直线过甲至辛指最高于乙最庳于丙是为次轮心一

在最高，一在最庳，而己丁及庚戊两弧皆设六十度，
引乙丁及丙戊直线，得甲乙丁及甲丙戊两三角形。
今先求次轮在本轮最高远近之间各度生何视差，
借太阴历指所定，以地半径量诸轮之半径，得甲己
为五个一十一分，甲壬为六十个一十八分，而己辛
止得二个五十一分，则甲乙丁三角形内得乙丁为
一个二十五分。〈地半径为个个六十分〉甲乙为六个三十六分，
丁乙甲角六十度，推得甲丁线六个○七分，以并壬
甲，总得六十六个二十五分，大于壬己线五十五径
分有奇，是名剩分。今更设比例分论之，如壬己为六
十比分，即己辛得二比分三十七秒，而剩径分五十
五，当化为四十六比秒，又己辛当六十比分，依法推
得一十八分正。

六十与一十八，若二分三十七秒与四十六秒。

为次轮上六十度。己丁所求高差，应减于最近已高
差也。次论甲丙戊三角形，其两线甲丙戊角及剩分
与前同，但壬庚线得五十五个○八分，亦以当六十
比分，即庚癸得三比分○七秒，而剩径为五十五比
秒，又庚癸当六十比分，亦推得一十八分。

六“十” 与一十八，若三分○七秒与五十五秒。

是为次轮上六十度，庚戊所求高差，应加于最近庚
高差也。盖依前所定四限，丁六十度在一辛二己远
近之间高于己，得视差少于己，故剩分推视差以减
于己，得太阴在己正高庳差。戊六十度在三庚四癸
远近之间庳于庚，得视差多于庚，故剩分所推视差
以加于庚，得太阴在戊正高庳差也。其馀次轮之远
近度求视差，皆准此

太阴在朔，《高庳》视差。

本书二卷，论太阴交会时恒居次轮之最近，所谓第
二第三限，在前图为己为庚也。因太阴食日加时恒
不在本轮之最高最庳，而月行次轮周恒倍于本轮
周，故朔望时太阴恒在次轮之最近、最近，所行之周，
名本轮之内圈。是大于次轮小于本轮，以己庚相距
之线为径。今欲求内圈之上下左右各度，得何高庳
视差如图己丙庚内圈，己为高最远，庚为庳最近，乙
距地心，甲为地半径六十个一十八分。〈设歌白泥之数以为法〉